Template:2010/KartikaLetterJ/he

13.3 מיליון ואפס.

כמה אנשים פונים לוויקיפדיה מדי יום כדי לקבל מידע? יותר מ־13 מיליון. וכמה הם משלמים על הגישה לאתר החמישי בפופולריות שלו בעולם? לא כלום, אפס.

זה הסיפור של ויקיפדיה.

מעולם לא הייתה דרך חזקה יותר לאנשים מכל העולם לשתף באופן חופשי את מה שהם יודעים אחד עם השני. לא רק להפיץ עובדות ומידע, אלא גם לשתף פעולה בכתיבת ערכים ולהפוך אותם לברורים ומדויקים ככל האפשר.

אבל מה שהכי מדהים בוויקיפדיה הוא שאת כל הידע הזה משתפים ועורכים מתנדבים, ערך אחר ערך. ומכיוון שוויקיפדיה חופשית מפרסומות, אלה מאתנו שיוצרים את ויקיפדיה ומשתמשים בה צריכים להגן עליה ולקיים אותה, תרומה אחר תרומה.

וזה הסיפור של מבצע ההתרמה השנתי של ויקיפדיה. זה הסיכוי לאלה מאתנו שהתרגלו לסמוך על ויקיפדיה להתאסף ולעזור לקיים את מה שאנחנו עזרנו ליצור.

אני תרמתי את חלקי למבצע ההתרמה של השנה ואני מקווה שגם אתם תבחרו עכשיו לתרום את חלקכם. אנא תנו לוויקיפדיה 20 דולר, 30 אירו, 100 שקלים, כמה שאתם יכולים, כדי שוויקיפדיה תישאר חופשית.

התחלתי לכתוב ערכים בוויקיפדיה, כי הבנתי שיש עוד המון דברים שאנשים רוצים ללמוד. ידע שעדיין לא נכתב עליו דבר בשפה שלי. לא עשיתי את זה כדי לזכות בתשומת לב או בשבחים. עשיתי את זה, כי היה אכפת לי מהתרבות שלי וכי רציתי לשתף את מה שאני יודעת עם כמה שיותר אנשים.

אנשים בכל העולם עושים אותו דבר מדי יום וזה מה שנותן לוויקיפדיה את ערכה הרב כל־כך.

אנא תִרמו היום, כדי שוויקיפדיה תישאר חזקה.

תודה,

קרטיקה, ג'קרטה, אינדונזיה